ভাষা আন্দোলন দিবস
ভাষা আন্দোলন দিবস, শহীদ দিবস বা একুশে ফেব্রুয়ারী বাংলাদেশে পালিত একটি জাতীয় দিবস। ১৯৫২ সালে তদানীন্তন পূর্ব বাংলায় আন্দোলনের মাধ্যমে বাংলাকে রাষ্ট্রভাষার মর্যাদা দেয়ার লক্ষ্যে যারা শহীদ হয় তাদের প্রতি যথাযথ সম্মান প্রদর্শনের জন্য এই জাতীয় দিবসটি পালন করা হয়।
রফিকুল ইসলাম (ভাষা কর্মী)
রফিকুল ইসলাম (১৯৫৩ - ২০১৩) হলেন বাংলাদেশের একজন ভাষা কর্মী যিনি ২১ ফেব্রুয়ারিকে আন্তর্জাতিক মাতৃভাষা দিবস হিসাবে বিশ্বব্যাপী স্বীকৃতি আদায়ের জন্য নিরলসভাবে কাজ করেছেন। মাতৃভাষার প্রতি অনবদ্য ভালোবাসা প্রদর্শন ও নিরলসভাবে এর স্বীকৃতি আদায়ে কাজ করার অনন্য সাধারণ অবদানের জন্য ২০১৬ সালে তাকে “স্বাধীনতা পুরস্কার” প্রদান করা হয়।